Όρος Τζάνγκα

Το όρος Τζάνγκα ή Τζάνγκι-ΤάουArchil Badriashvili Dzhangi-tau, «Southwest Face, Kartvelishvili Route with Variant», The American Alpine Club, 2020 (γεωργ. ჯანღა, ρωσ. Джанги-Тау - στη ρωσική προφέρεται ως μία παροξύτονη λέξη ως Τζανγκιτάου) είναι βουνό στο κεντρικό μέρος της οροσειράς του Μείζονος Καυκάσου. Το βουνό έχει τρεις κορυφές: το κυρίως Τζάνγκι-τάου με υψόμετρο 5.085 μέτρα πάνω από την επιφάνεια της θάλασσαςJangi-Tau, Russia/Georgia peakbagger.com, τη Δυτική κορυφή με υψόμετρο 5.059 μέτραJangi-Tau - West Peak, Russia/Georgia peakbagger.com και την Ανατολική κορυφή με υψόμετρο 5.034 μέτρα Jangi-Tau - East Peak, Russia/Georgia peakbagger.com Το βουνό και οι κορυφές του βρίσκονται στα σύνορα Γεωργίας-Ρωσίας: Το γεωργιανό τμήμα υπάγεται στην ιστορική περιοχή Σβανέτι (την αρχαία Σουανία, στη σημερινή Περιφέρεια Σαμεγκρέλο-Ζέμο Σβανέτι), ενώ το ρωσικό στην Καμπαρντίνο-Μπαλκάρια.Dzhangi-Tau. Weather Forecast, Georgia mountain-forecast.com Οι πλαγιές του φέρουν μεγάλες ποσότητες πάγου και είναι γνωστές για τους ηφαιστειακούς πόρους που είναι κρυμμένοι κάτω από το παγοκάλυμμα. Το Τζανγκιτάου είναι το έκτο υψηλότερο βουνό ολόκληρης της Ρωσίας (τα 5 υψηλότερα βρίσκονται επίσης στον Καύκασο).

 Ιστορία αναβάσεων 
Στις 12 Σεπτεμβρίου 1888 ο Άγγλος ορειβάτης Τζων Γκάρφορντ Κόκιν (John Garford Cockin) με τους Ελβετούς Ούλριχ Άλμερ και Κρίστιαν Ροτ, έγιναν οι πρώτοι άνθρωποι που έφθασαν στην Ανατολική κορυφή του Τζάνγκα.J.G. Cockin: «Shkara, Janga, and Ushba», The Alpine Journal, τόμ. XVI, n° 122, Νοέμβριος 1893, σσ. 477-494. Ανατύπωση στο έργο του Douglas W. Freshfield The exploration of Caucasus, εκδ. E. Arnold, 1896, Τόμος II, σσ. 38-58. Η «κατάκτηση» της κύριας κορυφής του Τζάνγκι-τάου έγινεJangha  The Olympians Club of Georgia στις 23 Ιουλίου 1935 από τη βορειοανατολική πλευρά, από τους Ρ. Σβάρτσγκρούμπερ (αρχηγός), Β. Μαρίνι, F. Peringer και άλλους. Το 1965 οι Γεωργιανοί Τζίβι Καρτβελισβίλι (αρχηγός), Ταμάζ Μπακανίτζε, Νουγκζάρ Μπακράτζε, Μπεσίκ Μπακράτζε, Τενγκίζ Μπερισβίλι και Ντιμίτρι Σαρασενίτζε έφθασαν στην κορυφή από τη νότια ορθοπλαγιά στα πλαίσια του προγράμματος του σοβιετικού πρωταθλήματος ορειβασίας. Η Δυτική κορυφή είναι η δυσκολότερη ως προς την αναρρίχηση από τις τρεις κορυφές., η αναρρίχησή της μάλιστα από τα βόρεια θεωρείται αδύνατη εξαιτίας του κινδύνου από «εύθρυπτους πάγους και χιονοστιβάδες». Υπάρχουν δύο διαδρομές από τον Παγετώνα Χάλντε (1960 - Otar Khazaradze, 1964 - I. Reformatorski).

Παραπομπές

Κατηγορία:Οροσειρά του Καυκάσου
Κατηγορία:Γεωγραφία του Βόρειου Καυκάσου
Κατηγορία:Βουνά της Ρωσίας
Κατηγορία:Βουνά της Γεωργίας
Κατηγορία:Διεθνή βουνά της Ευρώπης